દિલ્હીમાં પ્રદૂષણને કારણે સ્મૉગનું પ્રમાણ ઘણું વધી ગયું છે. આથી નાયબ મુખ્યમંત્રી મનીષ સિસોદિયાએ શહેરની શાળાઓ માટે નવો આદેશ બાહર પાડ્યો છે. નાયબ મુખ્યમંત્રીએ કહ્યું છે કે, તમામ સરકારી અને પ્રાઇવેટ શાળાઓ રવિવાર સુધી બંધ રહેશે. તેમણે ટ્વીટ કરીને આ જાણકારી આપી છે. તેમણે લખ્યું છે કે, બાળકોના સ્વાસ્થ્યના મામલે સમાધાન ન કરી શકાય, માટે રવિવાર સુધી તમામ શાળાઓ બંધ રાખવાનો આદેશ આપવામાં આવ્યો છે. સ્મૉગને કારણે બુધાવરે તથા ગુરૂવારે શાળા બંધ રાખવાની જાહેરાત પહેલા જ કરવામાં આવી હતી અને એ સમયે જ સરકારે સંકેત આપ્યા હતા કે, જો પરિસ્થિતિમાં સુધારો ન આવે તો એ પછી પણ શાળાઓ બંધ રાખવામાં આવશે.